als_Latn dik_Latn sag_Latn
Për shkak të deklaratës së drejtorit të OJQ “Mogul” nga Ulqini, z. Xhemal Peroviq, në lidhje me caktimin e masës së burgimit për Srgjan Kuzmanin nga Ulqini, Gjykata themelore në Ulqin lajmëron opinionin se ndërpret Memorandumin e bashkëpunimit, të nënshkruar në mes gjykatës dhe kësaj OJQ më datë 01.03.2014.
Arsyeja për reagim të tillë është deklarata dhënë Gazetës ditore “Dan”, e cila është botuar më 22.10.2014, në të cilën z. Xhemal Peroviq, në mënyrë të pavërtetë, tendencioze dhe jokorrekte dha mendimin e tij mbi ngjarjen e cila i ka paraprirë caktimit të masës së arrestit për të akuzuarin Kuzman, duke karakterizuar këtë si “ndjekje të pabesueshme dhe tentim të frikësimit të njërit nga qytetarët më aktiv i cili shpreh dyshimet në keqpërdorime dhe korrupsion në gjykatën dhe prokurorinë e Ulqinit”.
Këto deklarata janë në kundërshtim me atë për çka punon OJQ “Mogul” dhe zotëri Xhemal Peroviq personalisht, e kjo është gjykata e paanshme dhe e pavarur, e cila gjykon vetëm në frymën e Kushtetutës dhe Ligjit, sepse këto deklarata nuk kontribuojnë në afirmimin e këtyre parimeve, por përkundrazi paraqesin një lloj presioni si në gjyqtarë individualisht, ashtu edhe në gjykatën në tërësi, thuhet përveç të tjerash në deklaratën e këtij institucion të cilën e nënshkruan kryetarja e Gjykatës Lirije Buzuku.
als_Latn als_Latn als_Latn